VEGA & Live Nation præsenterer

**Great Lake Swimmers bringer nyt dynamisk album til VEGA**

*De canadiske indiefolk-rockere i Great Lake Swimmers rammer landevejen ovenpå udgivelsen af deres nye sjette album og giver koncert i Lille VEGA 26. september.*

Canadiske Great Lake Swimmers har netop udgivet deres sjette studiealbum med titlen *A Forest Of Arms*, som bringer de erfarne indiefolk-rockere tilbage på landevejen.

**Canada som inspirationskilde**

Bandet, der har eksisteret i over ti år, har på *A Forest Of Arms* endnu engang fulgt den tematiske og eksperimenterende indspilningsmetode fra deres tidligere albums. Her har bandet indspillet og ladet sig inspirere af omhyggeligt udvalgte lokaliteter i Canada og har bandet blandt andet indspillet vokaler i grotterne ved Tyendinaga i Ontario, den ikoniske kirke i Heliconian Club i Toronto og Chalet Studiet, der grænser op til Lake Ontario.

**Miljø-forkæmpere**

Ikke blot har disse lokaliteter og indspilningsmetoder udgjort inspirationskilder til canadiernes organiske univers bestående af primært vokaler, akustiske guitarer, bas, banjo og strygere, men er også et resultat af kvintettens, og særligt frontmand Tony Dekkers, indædte kamp for miljøet. Som titlen antyder, er *Forest Of Arms* et album inspireret af naturens elementære rum og de miljømæssige problemer, der truer dem.

**Fakta om koncerten**  
Great Lake Swimmers (CAN)

Mandag den 26. september kl. 21  
Lille VEGA, Enghavevej 40, 1674 Kbh. V  
175 kr. + gebyr  
Forsalg via VEGAs hjemmeside og Billetnet  
Læs mere om koncerten på <http://vega.dk/arrangementer/great-lake-swimmers-18053.html>

*For yderligere oplysninger kontakt venligst*  
Marie Louise Fuglsang-Damgaard  
Kommunikationsmedarbejder, VEGA  
[mf@vega.dk](mailto:mf@vega.dk) - 3326 0933